Apstiprinu:

A.Ādiņš

Dienvidkurzemes novada sporta pārvaldes vadītājs

15.07.2022

**2022. gada Dienvidkurzemes novada Vaiņodes/ Embūtes pagastu sporta svētki**

**Mērķi un uzdevumi:**

1. Veicināt Dienvidkurzemes novada iedzīvotājus atpūsties aktīvi
2. Noskaidrot Vaiņodes/ Embūtes pagastu un tuvāko apkaimju spēcīgākās komandas
3. Veicināt Dienvidkurzemes novada iedzīvotāju saliedētību

**Laiks un vieta:**

1. 2022. gada 13. augustā plkst. 10:00 Vaiņodes vidusskolas stadionā

**Dalībnieki:**

1. Sacensībās piedalās visi sportot gribētāji, kuri var startēt individuāli, vai veidot komandas. Komandas var veidot klubi un biedrības, pārvaldes, darba vietu kolektīvi, mācību iestādes, interešu un draugu grupas.
2. Lielā kopvērtējuma komandā no 6 līdz 12 cilvēkiem, pārējās komandās attiecīgi norādītajam dalībnieku skaitam sporta disciplīnā

**Organizatori**:

1. Dienvidkurzemes novada sporta pārvalde, Vaiņodes pagasta sporta organizators Ainārs Pāvils – [ainarspavils@inbox.lv](mailto:ainarspavils@inbox.lv) vai 22014226

**Programma:**

**7.augusts**

1. Triatlons – Embūtes pagasts, Vībiņi, Mednieku dīķa dambis plkst. 13:00 (komandu ieskaitē)

**12. augustā**

1. Vībiņu parkā – Pludmales volejbols plkst. 18:30 (komandu ieskaitē, 2 pret 2)
2. Vaiņodes vidusskolas stadionā – Ielu futbols 18:30 (komandu ieskaitē, 5 pret 5)

**13. augusts**

*1. plkst. 10:00:*

1.1. Strītbols gan sievietēm, gan vīriešiem ( komandu ieskaitē, 3 pret 3, komandā max. 5 cilvēki.)

1.2. Šautriņu mešana (komandu ieskaitē, gan individuāli, komandā 2 vīr + 2 siev)

*2. plkst. 12:00:*

2.1. Pludmales handbols (komandu ieskaitē, 2 vīr + 2 siev)

2.2. Ūdens spaiņa turēšana (komandu ieskaitē, 3 vīr + 3 siev)

*3. plkst. 14:30*

3.1. Spēka disciplīna “Atspēries!” gan sievietēm, gan vīriešiem (komandu ieskaitē, komandā 2 dalībnieki)

*4. plkst. 15:30*

4.1. Pižuka biatlons (komandu ieskaitē, 2 vīr + 2 siev)

*Individuālie sporta disciplīnas:*

1. *No plkst. 10:00 līdz 15:00*  - šautriņu mešana
2. *Plkst. 13:30 -*  bērnu skrējiens (6 vecuma grupas)
3. 7.augustā plkst.13:00 Triatlons – gan sievietēm, gan vīriešiem.

**Pieteikšanās:**

Lielo komandu pieteikšanās līdz 12. augustam elektroniski (ainarspavils@inbox.lv) vai pa telefonu (+371 22014226). Pie Vaiņodes sporta organizatora Aināra Pāvila. Rakstisku pieteikumu ar komandas sastāvu līdz 13. augusta plkst. 10:00. **Tie dalībnieki, kas vēlas kādā no sporta disciplīnām pieteikties, bet nav lielo komandu sastāvā, komandu piesaka pirms katras disciplīnas sacensību dienā.**

**Sacensību veidu apraksts:**

1. *Strītbols* – notiek gan sieviešu, gan vīriešu konkurencē. Notiek pēc strītbola noteikumiem. Pirms spēles sākšanās 3 no komandas dalībnieki izpilda pa vienam 3 punktu metienam, ja metiens ir precīzs tad komandai tiek pieskaitīti trīs punkti. Kad visi komandu dalībnieki ir izdarījuši savus metienus, sāk spēli ar tādu rezultātu, kāds ir pēc šiem metieniem. Vienlaicīgi laukumā drīkst atrasties 3 vienas komandas spēlētāji, maiņas drīkst izdarīt spēles gaitā jebkurā brīdī noejot spēlētājam, kurš spēlē nost no laukuma, un uznākot komandas biedram uz laukuma. Viena spēles ilgums ir no 5 līdz 10 minūtēm (spēles laiks atkarīgs no pieteikušo komandu skaita). Spēli tiesā viens tiesnesis, kura lēmums nav apstrīdams. Punktus pēc iemestiem groziem skaita 2;3;1 punkti. Ja tiek iemest grozs ar sodu bumba paliek uzbrūkošajai komandai. Izspēles sistēma atkarīga no pieteiktā komandu skaita
2. *Pludmales volejbols* – sacensības notiek pēc pludmales volejbola noteikumiem. Vienā komandā 2 spēlētāji. Turnīra laikā spēlētāji netiek nomainīti. Visu turnīru aizvada viens pāris. Spēles ilgums (punktu skaits) atkarīgs no pieteikto komandu daudzuma. Izspēles sistēma atkarīga no komandu pieteiktā skaita. *Ja komandā ir sieviete, tad viņai gūtie punkti tiek skaitīti pa 2.*
3. *Futbols* – notiek pēc visiem futbola noteikumiem. Futbolu spēle bez futbola apaviem (bez bučiem). Komandu veido 3 vīrieši un 2 sievietes. Sieviešu gūtos vārtus skaita 2 punktu vērtībā. Spēles laiks atkarīgs no komandu skaita bez ne ilgāk ka 10 minūtes viens puslaiks.
4. *Pludmales handbols* – Notiek pēc pludmales handbola noteikumiem. Komandā spēlē 2 vīrieši un 2 sievietes. Spēles laikā vismaz 2 sievietēm ir jāatrodas uz laukuma (vienā komandā). Ja bumba vienkārši tiek, iemesta vārtos komandai, pienākas 1 punkts, ja komandas dalībnieks “uztaisa kādu triku”, piemēram, gaisā apgriežas ap savu asi 360 grādus un iemet bumbu pretinieku vārtos, tad tiek piešķirti 2 punkti. Sieviešu gūtie vārti skaitās 2 punktu vērtībā. Visas neskaidrības tiks paskaidrotas. Uzvar tā komanda, kura iegūst visvairāk punktu. Tiesneša lēmums netiek apspriests.
5. *Triatlons* – Dalībnieki sāk ar peldēšanu, pēc tam veic braucienu ar velosipēdu un visbeidzot skrējiens. Sacensības notiek individuāli, un komandu ieskaitē iet ikviens dalībnieks no komandas, jo vairāk dalībnieku no komandas, jo vairāk punktu komanda var iegūt kopvērtējumā. Par katru dāmu komanda iegūst papildus punktu.
6. *Spēka disciplīna “Atspēries”* – notiek atsevišķi gan sievietēm, gan vīriešiem. Komandā 2 dalībnieki. Šajā disciplīnā dalībnieki spēkojas viens pret vienu. Apsēžoties uz zemes viens otram pretī, dalībnieku starpā ir novietota dēle pret kuru dalībnieki atbalsta kājas, tad ar rokām satver nelielu, apaļu koka sprunguli. Pēc signāla abi cenšas dalībnieku pārvilkt pretinieku pāri dēlei. Ja kāds no dalībniekiem atlaiž sprunguli, tad punkts pretiniekam. Sprunguli nevar speciāli grozīt vai kā griezt, lai pretinieks to atlaistu. Pirmajā reizē dalībnieks tiks brīdināts, otrajā reizē piešķirts zaudējums. Satvēriens ir pamīšus – viena dalībnieka roka, tad otra, tad atkal pirmā dalībnieka un atkal otra. Izspēles sistēma atkarīga no komandu pieteiktā skaita.
7. *Pižuka biatlons* – Komandā 4 dalībnieki – 2 vīrieši un 2 sievietes. Pirmais dalībnieks veic distanci apmēram 1 km garumā, atskrienot viņam uzdevums galda spēlē izšaut 3 koka ripas caur caurumu, šauj tik ilgi kamēr to izdara. Kad visas trīs ripas ir izšautas cauri, dalībnieks domas pie sava komandas biedra un nodod stafeti. Un tā līdz pēdējam dalībniekam. Uzvar komanda, kura pirmā veic visu distanci.
8. *Šautriņu mešana* – Komandā 2 vīrieši un 2 sievietes, bet sacensības notiek arī individuāli. Katrs dalībnieks veic 10 metienu sērijas (30 metieni). Uzvar tas, kuram lielākā summa kopā.
9. *Ūdens spaiņa turēšana* – Komandā 3 vīrieši un 3 sievietes. Dalībnieki noguļas uz zemes aplī un paceļ kājas augšā. Tad ar pēdām saspiežot spaini ir uzdevums to noturēt pēc iespējas ilgāk. Ik pēc 10 – 15 sekundēm tiek pieliets klāt ūdens, ja spainis ir pilns, tad nākamais solis ir ik pēc 30 sekundēm noņemt vienu kāju nost no spaiņa, ja visi seši dalībnieki ir noņēmuši nost pa kājai, tad ik pēc trīsdesmit sekundēm ņem nost pa vienam komandas dalībniekam līdz paliek 2 dalībnieki, kuri tur pilno spaini katrs ar vienu kāju, uzvar komanda kura noturējusi visilgāk.
10. *Bērnu skrējiens* – no rāpotājiem līdz 12 gadu vecumam tiek sadalīti sešās vecuma grupās:
    1. Rāpotāji – 5 – 10 m
    2. Līdz 2 gadi, kuri staigā ( …. – 2020) - 20 m skrējiens
    3. 3 – 4 gadiem ( 2019 – 2018) – 50 m skrējiens
    4. 5 – 6 gadiem (2017 – 2016) – 100 m skrējiens
    5. 7 – 8 gadiem (2015 – 2014) – 200 m skrējiens
    6. 9 – 10 gadiem (2013 – 2012) 400 m skrējiens
    7. 11 – 12 gadiem (2011 – 2010) Mazais pižuka aplis

Katrai vecuma grupai skriešus jāveic sava distance.

Pēc katras disciplīnas attiecīgi ieņemtajai vietai komanda saņem punktu skaitu no 12 punktiem līdz 1 punktam:

1. 1. vieta – 12 punkti
2. 2.vieta – 10 punkti
3. 3.vieta – 8 punkti
4. 4.vieta – 7 punkti
5. 5. vieta – 6 punkti
6. 6. vieta – 5 punkti
7. 7.vieta – 4 punkti
8. 8. vieta – 3 punkti
9. 9. vieta – 2 punkti
10. 10.vieta un zemāk – 1 punkts.

Kopvērtējumā uzvar tā komanda, kura saņēmusi vislielāko punktu skaitu. Tiek vērtēti labākās 8 komandas disciplīnas. Vienādu punktu skaita gadījumā, uzvar tā komanda, kurai ir visvairāk augstāko vietu.

**3 komandas** no tiesnešiem saņems **piecus papildpunktus** par komandas noformējumu, “godīgas spēles” principu ievērošana, pozitīvas atmosfēras veidošana.

KOPVĒRTĒJUMA TABULA DIENAS GAITĀ NEBŪS APSKATĀMA! pēc pasākuma pie Vaiņodes novada sporta metodiķa Aināra Pāvila un tiks publicēta pēc sociālajos tīklos.

**Apbalvošana:**

Kopvērtējumā komandas, kuras ieņēmušas pirmās trīs vietas tiek apbalvotas ar

kausu, medaļām un suvenīriem, kurus nodrošina Dienvidkurzemes novada pašvaldība. Atsevišķu sporta disciplīnu uzvarētāji tiek apbalvoti ar dažādiem gardumiem, kurus nodrošina Dienvidkurzemes novada pašvaldība.

Sporta svētku laikā tiks vērtēti dalībnieki, un piešķirta “godīgas spēles” balva. To saņems dalībnieks, kurš ir bijis viss pozitīvākais, disciplinētākais, ar vislabāko attieksmi pret tiesnešiem un pretiniekiem.

KATRS SPORTA SVĒTKU DALĪBNIEKS PATS ATBILD PAR SAVU VESELĪBAS STĀVOKLI.

**Personas datu apstrāde**

Dienvidkurzemes novada pašvaldība veic personas datu apstrādi sacensību "Dienvidkurzemes novada Vaiņodes/ Embūtes pagastu sporta svētki" (turpmāk - sacensības) ietvaros.

Dienvidkurzemes novada pašvaldība organizēto sacensību ietvaros veiktās personas datu apstrādes tiesiskais pamats ir Eiropas Parlamenta un Padomes regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti, un ar ko atceļ Direktīvu 95/46/EK (Vispārīgā datu aizsardzības regula), 6. panta 1.punkta e) apakšpunkts (apstrāde ir vajadzīga, lai izpildītu uzdevumu, ko veic sabiedrības interesēs vai īstenojot pārzinim likumīgi piešķirtās oficiālās pilnvaras).

Dienvidkurzemes novada pašvaldība, lai īstenotu likumā „Par pašvaldībām” 15.panta pirmās daļas 6.punkta noteikto - veicināt iedzīvotāju veselīgu dzīvesveidu un sportu – organizējot sacensības - vāc, uzkrāj un apkopo sacensību dalībnieku personas datus (vārds, uzvārds, kontaktinformācija, noteiktos gadījumos arī video un foto attēls u.c.), kuri piedalās pašvaldības finansētajos pasākumos (sacensības), lai nodrošinātu caurskatāmību, par to, ka pašvaldības finanšu līdzekļus kultūrai, atpūtas un sporta pasākumiem izmanto ekonomiski un efektīvi[[1]](#footnote-1).

Privātuma atruna nosaka to, kā Dienvidkurzemes novada pašvaldība apstrādā personas datus sacensību ietvaros.

Personas datu apstrādes pārzinis ir Dienvidkurzemes novada pašvaldība, Reģistrācijas Nr. 90000058625, juridiskā adrese: Lielā iela 76, Grobiņa, Dienvidkurzemes novads, LV-3430, t**ālrunis** [+371 63490458](https://www.dkn.lv/lv/+371%2063490458); [+371 29447641](https://www.dkn.lv/lv/+371%2029447641)**, e-pasts:** [**pasts@dkn.lv**](mailto:pasts@dkn.lv)**.**

**Saziņai ar** Dienvidkurzemes novada pašvaldības **personas datu aizsardzības speciālistu, lūgums rakstīt uz**  [**datu.specialists@parvalde.dkn.lv**](https://www.dkn.lv/lv/datu.specialists@parvalde.dkn.lv)**.**

Saziņai ar Vaiņodes sporta organizatoru Aināru Pāvilu, lūgums zvanīt uz 22014226 vai rakstīt uz [ainarspavils@inbox.lv](mailto:ainarspavils@inbox.lv) .

• Sacensību dalībnieku personas datu apstrādes mērķis ir sacensību norises nodrošināšana, godalgoto vietu paziņošanai un apbalvošanai, sacensību publicitātes nodrošināšana, kā arī atskaišu sniegšana par sacensību norisi.

• Piesakoties dalībai sacensībās, sacensību dalībnieks un/vai dalībnieka likumiskie pārstāvji apzinās un ir informēti, ka, pamatojoties uz sabiedrības interesēm un pārziņa leģitīmajām interesēm, dalībnieka vārds, uzvārds, vecums un sacensību laikā iegūtie videoieraksti un fotogrāfijas var tikt izmantoti nolikumā noteikto mērķu sasniegšanai, tai skaitā publicēti Vaiņodes pagasta pārvaldes sociālajā tīklošanas vietnē *Facebook,* [*https://www.dkn.lv/lv*](https://www.dkn.lv/lv).

• Personas datu saņēmēji vai saņēmēju kategorijas – sociālās tīklošanas vietnes *Facebook* lietotāji un tīmekļvietnes <https://www.dkn.lv/lv> apmeklētāji.

• Datu glabāšanas laiks - personas dati tiks glabāti 2 (divus) mēnešus pēc sacensību kopvērtējumu paziņošanas.

• Sacensību dalībniekiem un/vai dalībnieku likumiskiem pārstāvjiem ir tiesības iebilst vārda, uzvārda videoierakstu un/vai fotogrāfiju publicēšanai, vai iebilst atsevišķiem apstrādes veidiem, informējot par to Vaiņodes sporta organizators Aināru Pāvilu, nosūtot savu lūgumu uz e-pasta adresi ainarspavils@inbox.lv , norādot sacensību “Dienvidkurzemes novada Vaiņodes/ Embūtes pagastu sporta svētki”– dalībnieka identificējošu informāciju (piemēram, fotografēšanas/videoieraksta laiku un izskatu raksturojošu informāciju).

• Sacensību dalībniekam un/vai dalībnieka likumiskajam pārstāvim ir tiesības pieprasīt savu/nepilngadīgās personas (bērna) norādīto personas datu apskati un to labošanu vai dzēšanu Vispārīgajā datu aizsardzības regulā noteiktajos gadījumos.

• Gadījumā, ja konkursa dalībnieks un/vai dalībnieka likumiskie pārstāvji uzskata, ka ir noticis personas datu aizsardzības pārkāpums, konkursa dalībnieks un/vai dalībnieka likumiskie pārstāvji ir tiesīgi vērsties ar pretenziju Datu valsts inspekcijā. Informācija pieejama <https://www.dvi.gov.lv/lv/funkcijas/kontaktinformacija/> .

• Dienvidkurzemes novada pašvaldības privātuma politika pieejama: https://www.dkn.lv/lv/personas-datu-aizsardziba

Nolikumu sagatavoja Ainārs Pāvils

1. Likums „Par pašvaldībām” 12. un 15.pants. [↑](#footnote-ref-1)